ดาวโจนส์,น้ำมัน,ทองคำปิดลดลง
หุ้นดาวโจนส์ปิดลบ 232.85 จุด กังวลสถานการณ์ยูเครน ด้านราคาน้ำมันลดลง 69 เซนต์ ขณะที่ทองคำ ลบ 2.2 ดอลลาร์
19 ก.พ. 2565

ดัชนีเฉลี่ยอุตสาหกรรมดาวโจนส์ปิดที่ 34,079.18 จุด ลดลง 232.85 จุด หรือ -0.68%, ดัชนี เอสแอนด์พี 500 ปิดที่ 4,348.87 จุด ลดลง 31.39 จุด หรือ -0.72% และดัชนี แนสแดค ปิดที่ 13,548.07 จุด ลดลง 168.65 จุด หรือ -1.23%ดัชนีดาวโจนส์ตลาดหุ้นนิวยอร์กปิดลดลงกว่า 200 จุดในวันที่18 ก.พ. นักลงทุนเทขายหุ้นออกมาก่อนวันหยุดยาวของสหรัฐในช่วงสุดสัปดาห์นี้ ท่ามกลางความวิตกเกี่ยวกับสถานการณ์ที่ตึงเครียดมากขึ้นในยูเครน ขณะที่สหรัฐเตือนว่ามีความเป็นไปได้ที่รัสเซียจะบุกโจมตียูเครนสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมี.ค. ลดลง 69 เซนต์ หรือเกือบ 0.8% ปิดที่ 91.07 ดอลลาร์/บาร์เรล และลดลง 2.2% ในรอบสัปดาห์นี้ ส่วนสัญญาน้ำมันดิบเบรนท์ (BRENT) ส่งมอบเดือนเม.ย. เพิ่มขึ้น 57 เซนต์ หรือ 0.6% ปิดที่ 93.54 ดอลลาร์/บาร์เรล แต่ลดลงราว 1% ในรอบสัปดาห์นี้ ราคาน้ำมันถูกกดดันจากสัญญาณความคืบหน้าในการเจรจาข้อตกลงนิวเคลียร์อิหร่าน ซึ่งอาจปูทางให้อิหร่านกลับมาส่งออกน้ำมันสู่ตลาดโลกอีกครั้งราคาทองคำโคเม็กซ์งวดส่งมอบเดือน เม.ย. ลดลง 2.2 ดอลลาร์ หรือ 0.12% ปิดที่ 1,899.8 ดอลลาร์/ออนซ์ แต่ยังคงปรับตัวขึ้น 3.1% ในรอบสัปดาห์นี้